Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: szóló 217/1998. (XII. 30.) Korm. rendelet 109. § (10) bekezdésében foglaltaknak megfelelően.
Paragraph Index: 853

szóló 217/1998. (XII. 30.) Korm. rendelet 109. § (10) bekezdésében foglaltaknak megfelelően. A keretnyitás mindig az általános fejezeti kezelésű előirányzat-felhasználási keretszámlára történik a finanszírozási terv szerint. Erről a számláról vezetteti át a KöM/KöViM az ISPA előirányzat-felhasználási keretszámlára keretátadás-átvételi tranzakcióként a szükséges támogatási részt. Amennyiben ISPA költségvetési támogatás más fejezetnél is tervezésre kerül, az átvezetése az általános fejezeti kezelésű előirányzat-felhasználási keretszámláról pénzeszközátadás államháztartáson kívülre tranzakcióként történik a megfelelő ISPA lebonyolítási számlára. A kifizetést megelőzően az IVSZ igénylése alapján vezettetik át a minisztériumok a támogatást az ISPA lebonyolítási számlára. Az átvezetés és a felhasználás csak a benyújtott számlák alapján szükséges forrásarányos öszszegre történhet. Az EU forrás átmeneti hiánya esetében támogatási keret előrehozás, a program szektoronkénti éves költségvetési támogatása erejéig történhet. Az egyéb saját források biztosításához az EU Bizottság és a Nemzeti Programengedélyező által kötött Pénzügyi Megállapodás, valamint a Nemzeti Programengedélyező és az IVSZ által kötött Feladatfinanszírozási Szerződés előírásainak érvényesítésére az IVSZ támogatási szerződést köt a kedvezményezettel. A támogatási szerződésnek tartalmazni kell a források biztosításának rendjét. Az egyéb források ISPA lebonyolítási számlára történő utalásáról a kedvezményezett gondoskodik. A kedvezményezettel kötött támogatási szerződés alapján a projekt végrehajtásáért felelős minisztérium a Kincstár Programfinanszírozási Főosztálya részére a finanszírozást megelőzően benyújtja a támogatási szerződést és a Beruházási Alapokmányt, amely tartalmazza a pénzügyi lebonyolításhoz szükséges adatokat.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes